钦定古今图书集成/明伦汇编/氏族典/第414卷 > 《廖用贤尚友录》 > 伍宗尧
## 钦定古今图书集成/明伦汇编/氏族典/第414卷 > 《廖用贤尚友录》 > 伍宗尧

按《万姓统谱》：宗尧，清流人。性资刚毅。元末盗起，邑人
推宗尧为长。宗尧集士卒，设方略以御之，四境获安。
至正庚子，江西寇邓克明来侵，宗尧御之，经月弗克。
寇使说其降，宗尧乃谕众曰：“吾元人，死为元鬼。”明日，
遂与其子希稷、希明、希周、希孔率兵决死战。宗尧奋
勇突入贼围，败绩，父子五人俱死于难，寇亦退去。